Λεμόνια παστά, μαροκινά: Πώς τα φτιάχνουμε και πού τα χρησιμοποιούμε
Ένα καταπληκτικό κόλπο της μαροκινής κουζίνας είναι τα λεμόνια παστωμένα σε αλάτι ή λεμόνια κονφί. Τα φτιάχνουμε εύκολα και τα διατηρούμε στο βάζο για να προσθέτουμε σε ψητό κοτόπουλο, σε ψάρι ή όπου αλλού θα βάζαμε λεμόνι.
10 λεμόνια μικρά, λεπτόφλουδα, 1 φλιτζ. τσαγιού ανθός αλατιού ή χοντρό αλάτι, χυμός από 2 λεμόνια
Με κοφτερό μαχαίρι κόβουμε κάθε λεμόνι στα 4, βαθιά, χωρίς όμως να τα κόψουμε μέχρι τέλους. Τα πιέζουμε ελαφρά από την κάτω πλευρά ώστε οι χαρακιές να ανοίξουν, σαν τριαντάφυλλο, και στο άνοιγμα βάζουμε από περίπου 1 κουτ. σούπας ανθό αλατιού σε κάθε λεμόνι. Στριμώχνουμε προσεκτικά τα λεμόνια σε ένα αποστειρωμένο βάζο που να τα χωράει ακριβώς (ή σε δύο μικρότερα) και τα περιχύνουμε με τον χυμό. Κλείνουμε καλά το καπάκι και βάζουμε το βάζο στο ντουλάπι, για τουλάχιστον 2 μήνες πριν χρησιμοποιήσουμε τα λεμόνια.Ελέγχουμε τακτικά την πρώτη εβδομάδα και συμπληρώνουμε με χυμό λεμονιού, αν χρειαστεί. Μετά τους δύο μήνες, τα λεμόνια θα έχουν απορροφήσει το αλάτι και θα έχουν αποκτήσει ένα σκούρο χρυσοπορτοκαλί χρώμα.
Λεμόνι,Χορτοφαγικά